དེ་བཞིན་དུ་ཀྲུང་གོའི་དཔལ་འབྱོར་གྱི་མདུན་ལྗོངས་ལ་ཡིད་ཆེས་བརྟན་པོ་བཅང་མཁན་ནི་ད་དུང་པེ་ཅིང་སློབ་ཆེན་གྱི་སྒྲིག་གཞི་གསར་བའི་དཔལ་འབྱོར་རིག་པ་ཞིབ་འཇུག་གླིང་གི་གླིང་གཙོ་ལིན་དབྱི་ཧྥུ་ཡོད་དེ།ཁོང་གིས།ངས་བསམ་ན་སྤྱི་ཚོགས་གོང་འཕེལ་གྱི་གོ་རིམ་ཁྲོད་ཤིན་ཏུ་གལ་ཆེ་བ་གཉིས་ཡོད་ཅིང་།གཅིག་ནི་ཁྲོམ་ར་ཡིན་ཏེ།ཁྲོམ་རས་འགྲན་རྩོད་ལ་སྐུལ་འདེད་བཏང་སྟེ་མ་ཡུན་ལྟ་བུའི་ཁེ་ལས་པ་འདི་དག་ལ་གོ་སྐབས་སྐྲུན་ཞིང་ཁོ་ཚོའི་འཇོན་ནུས་ཕྱིར་འདོན་ཐུབ་པར་མ་ཟད།རྒྱལ་ཁབ་ལ་སྔར་ལས་ལྷག་པའི་སྒྲིག་ལམ་ཡོད་པར་འགྱུར་བ་དང་།བཟང་ཆ་ཡོད་པའི་ཁྱབ་ཁོངས་སུ་གོང་འཕེལ་བཏང་སྟེ་འཛམ་གླིང་གི་འགྲན་རྩད་ནུས་པ་མཐོར་འདེགས་གཏོང་ཐུབ་པ་ཡིན།ཅིག་ཤོས་ནི་སྲིད་གཞུང་ནུས་པ་ཅན་ཞིག་ཡོད་པ་ཤིན་ཏུ་གལ་ཆེ།རྨང་གཞིའི་སྒྲིག་ཆས་ལེགས་བཅོས་གཏོང་བ་དང་།མི་ཤུགས་ཐོན་ཁུངས་གོང་འཕེལ་གཏོང་བ་འདི་དག་ཐམས་ཅད་སྲིད་གཞུང་གིས་བསྒྲུབ་དགོས།ཀྲུང་གོར་ལས་ཆོད་ཆེ་བའི་ཁྲོམ་ར་དང་ནུས་པ་ཅན་གྱི་སྲིད་གཞུང་ཡོད་པ་འདི་ནི་སྡེབ་སྒྲིག་ཤིན་ཏུ་ལེགས་པ་ཞིག་རེད་ཅེས་གསུངས་ཡོད་པ་རེད།